CELEX: C2005/193/57
Language: fi
Date: 2005-08-06 00:00:00
Title: Asia T-204/05: Giorgio Lebedefin ym. 23.5.2005 Euroopan yhteisöjen komissiota vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/34
            
         Giorgio Lebedefin ym. 23.5.2005 Euroopan yhteisöjen komissiota vastaan nostama kanne
   (Asia T-204/05)
   (2005/C 193/57)
   Oikeudenkäyntikieli: ranska
   Giorgio Lebedef, kotipaikka Luxemburg, Armand Imbert, kotipaikka Bryssel, Jean-Marie Rousseau, kotipaikka Bryssel ja Maria Rosario Domenech Cobo, kotipaikka Bryssel, ovat nostaneet 23.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Gilles Bounéou ja Frédéric Frabetti.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa 12.7.2004 tehdyn implisiittisen hylkäämispäätöksen hakemuksesta D/393/04, jolla kantajat pyysivät, että toimivaltainen yksikkö antaa heidän käyttöönsä heidän äidinkielellään tai toissijaisesti jollain toisella heidän valitsemalla Euroopan unionin virallisella kielellä toimivan käyttöjärjestelmän ja kaikki muut henkilökohtaisten tietokoneiden käytössä hyödylliset ohjelmat
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat, jotka ovat kaikki komission virkamiehiä, tekivät hakemuksen esimiehilleen, jossa he pyysivät saada käyttöönsä äidinkielellään tai toissijaisesti jollain toisella valitsemallaan Euroopan unionin virallisella kielellä toimivan käyttöjärjestelmän ja kaikki muut henkilökohtaisten tietokoneiden käytössä hyödylliset ohjelmat. Koska tämä hakemus sekä siitä tehdyt oikaisuvaatimukset hylättiin, kantajat nostivat esillä olevan kanteen. He väittävät, että käytäntö, jonka mukaan tietokoneiden järjestelmäkokoonpano asennetaan kokonaisuudessaan englanninkielisenä, vaikka käytössä olevia tietokoneita on saatavilla useilla kielillä, loukkaa syrjintäkiellon periaatetta, sillä tietokoneen täydellinen hallinta edellyttää täydellistä englanninkielen taitoa, mikä on enemmän kuin eurooppalaiselta virkamieheltä, joka ei puhu englantia äidinkielenään, voidaan kohtuudella edellyttää.
   Kantajat väittävät myös, että huolenpitovelvollisuutta, mielivaltaisen menettelyn kiellon periaatetta ja perusteluvelvollisuutta on loukattu, ja asiassa on syyllistytty harkintavallan väärinkäyttöön.